[5] હું મહિનાઓથી બેકાર હતો. એક દિવસ થયું, જીવવાનો અર્થ નથી. મેં આપઘાત કરવાની તૈયારી કરી અને ચિઠ્ઠી લખી ત્યાં બારણે ટકોરા પડ્યા. જોયું તો મારી પત્ની ઊભી હતી. તેણે કહ્યું ‘હું પ્રેગનન્ટ છું’. મને જાણે તેના માટે અને આવનાર બાળક માટે જીવવાનું કારણ મળ્યું. આજે એ સંતાન 14 વર્ષનું છે અને અમારો પરિવાર સુખી છે. મેં હજી એ ચિઠ્ઠી સાચવી રાખી છે. હું તેને વારંવાર વાંચું છું અને ઈશ્વરનો આભાર માનું છું. મને બીજી તક આપવા માટે, નવી જિંદગી આપવા માટે.